31.10.2012 Jurnalul Oficial al Uniunii Europene L 302/13 DECIZIA COMISIEI din 29 octombrie 2012 privind prelungirea perioadei de disponibilitate a asistenței macrofinanciare acordate de Uniunea Europeană Bosniei și Herţegovinei (2012/674/UE) COMISIA EUROPEANĂ, având în vedere Tratatul privind funcționarea Uniunii Europene, având în vedere Decizia 2009/891/CE a Consiliului din 30 noiembrie 2009 privind acordarea de asistență macrofi- nanciară Bosniei şi Herţegovinei (), în special articolul 1 alineatul (4), întrucât: (1) Perioada de disponibilitate a asistenței macrofinanciare acordate de Uniunea Europeană Bosniei și Herţegovinei în conformitate cu Decizia 2009/891/CE menționată mai sus expiră la 7 noiembrie 2012. (2) Articolul 1 alineatul (4) din Decizia 2009/891/CE prevede posibilitatea prelungirii de către Comisie a perioadei de disponibilitate cu cel mult un an. (3) Este necesar ca perioada de disponibilitate să se prelun- gească cu un an pentru a se finaliza programul de asistență financiară. (4) Comitetul economic şi financiar a fost consultat în mod corespunzător cu privire la această prelungire, ADOPTĂ PREZENTA DECIZIE: Articolul 1 Perioada de disponibilitate a asistenței macrofinanciare pentru Bosnia și Herţegovina se prelungeşte cu un an, până la data de 7 noiembrie 2013. Articolul 2 Prezenta decizie intră în vigoare la data publicării în Jurnalul Oficial al Uniunii Europene. Adoptată la Bruxelles, 29 octombrie 2012. Pentru Comisie Președintele Josă Manuel BARROSO () JO L 320, 5.12.2009, p. 6.